cyanic-selkie/wikianc huggingface dataset:
NM i friidrett 1985
Ingrid Kristiansen vart tildelt kongepokal for sitt 1500-meterløp og Einar Sagli for sitt lengdehopp på 7,90 meter.
100 meter
<br style="clear:both;" />
200 m
<br style="clear:both;" />
400 m
<br style="clear:both;" />
800 m
<br style="clear:both;" />
1500 m
<br style="clear:both;" />
5 000 m
<br style="clear:both;" />
10 000 m
<br style="clear:both;" />
400 m hekk
<br style="clear:both;" />
3 000 m hinder
<br style="clear:both;" />
Høgdehopp
<br style="clear:both;" />
Stavhopp
<br style="clear:both;" />
Lengdehopp
<br style="clear:both;" />
Tresteghopp
<br style="clear:both;" />
Kulestøyt
<br style="clear:both;" />
Sleggjekast
<br style="clear:both;" />
Spjutkast
<br style="clear:both;" />
100 m
<br style="clear:both;" />
3 000 m
<br style="clear:both;" />
Garder kyrkje
Garder kyrkje er ei langkyrkje i Vestby kommune i Viken.
A New World Record
A New World Record er det sjette studioalbumet til Electric Light Orchestra (ELO), gjeve ut i 1976.
Oversyn
Albumet vart det andre albumet deira som vart spelt inn i Musicland Studios i München og vart gjennombrotet deira i Storbritannia som dei hadde venta lenge på. A New World Record vart det første albumet deira som gjekk inn på topp 10 på albumlista i Storbritannia. Det vart ein stor internasjonal suksess og gjorde bandet til eit av dei mestseljande rockebanda i verda på denne tida. Plata selde til multi-platina i USA og Storbritannia, og selde fem millionar eksemplar verda over det første året. Det var første gongen den kjende ELO-logoen vart nytta på plateomslaget. Logoen vart nytta på alle seinare utgjevingar med bandet.
Albumet inneheld hitsinglane «Telephone Line», som art den første singelen deira som selde til gullplate i USA, «Livin' Thing» og «Do Ya» (USA) og «Rockaria!» (UK). «Do Ya» var ELO sin versjon av The Move-singelen frå 1972 på United Artists Records. Bandet fokuserer meir på kortare popsongar, ein trend dei skulle halde seg til på framtidige ELO-album. I 1977 vart mange av songane på albumet nytta i filmen Joyride. I 2006 vart albumet mastra på ny og gjeve ut med bonusspor på Sony-etiketten Epic/Legacy. «Surrender» vart òg gjeven ut som promosingel og som nedlastbar singel på iTunes, og denne nådde topp 100 på nedlastingslista.
I juli 2012 gav plateselskapet Music on Vinyl ut A New World Record på 180 grams vinyl med eit spesiallaga sisselert omslag.
Jeff Lynne omtalar låtskrivaringa påd ette punktet: "Songane starta å flyte og dei fleste kom til meg raskt. Å få alle dei hittane... det er utruleg. Å gå frå å gjere det greitt i tre-fire år til brått slå gjennom så stort, det var rart, men flott.»"
Patti Quatro, Brie Brandt, begge frå Fanny, og Addie Lee song alla korvokal på albumet, men er ikkje omtalt for dette på omslaget.
Garder kyrkje
Kyrkja vart oppført av byggmeister Andreas Keitel i 1881 etter same teikningar som vart nytta for Oppegård kyrkje, men kyrkja på Garder er litt større enn Oppegård.
Christen Brun har måla biletet i altartavla i kopi etter altartavla i Tyristrand kyrkje. Motivet vert gjerne kalla «Kristus i skyen» og er kopiert til ei rekkje kyrkjer på Austlandet.
Glasur
Glasur (frå tysk, avleidd av glas) er eit glatt dekke på keramikk laga av knuste mineral. Glasuren gjev det keramiske produktet ein sterk, vasstett og dekorativ overflate. Glasuren blir som regel påført etter første brenning av keramikken. Alt etter føremål, eigenskapar og farge har han varierande samansetnad.
The Best
«The Best» er ein song skriven av Mike Chapman og Holly Knight, opphavleg spelt inn av Bonnie Tyler i 1988 på albumet Hide Your Heart. Singelen nådde tiandeplassen i Noreg og 95. plassen i Storbritannia.
Singelen vart gjeven ut på CD i 1988 i lag med to sjeldne spor som Tyler spelte inn, «The Fire Below» og «Under Suspicion».
Songen vart året etter spelt inn av Tina Turner og ho fekk stor suksess med songen. Han vart gjeven ut på hitalbumet hennar, Foreign Affair. Begge versjonane, både Tyler og Turner sin, er ofte blitt nytta under idrettsarrangement.
Tina Turner-versjonen
Songen vart spelt inn av Tina Turner i 1989, og ho fekk stor suksess med songen. Han vart gjeven ut på hitalbumet hennar, Foreign Affair. Saksofonsoloen på Turner-versjonen er spelt av Edgar Winter.
Holly Knight fortalte Songfacts: «'Simply the Best' er ein av dei sjeldne juvelane som er ein positiv song, men ikkje cheesy. Det som er vanskeleg er å skrive ei positiv stemning som verkar oppriktig - det er ein høg orden.»
I 1992 spelte Turner inn «(Simply) The Best», ein duettversjon av songen med den australske rockesongaren Jimmy Barnes, for å marknadsføre rugbysesongen i New South Wales i Australia det året. Denne kom ut på ein avgrensa bonussplate av den australske versjonen av samlealbumet Simply The Best.
Distriktet Hinwil
Distriktet Hinwil er eit av dei tolv distrikta i den tysk-talande kantonen Zürich i Sveits. Distriktet ligg søraust i kantonen, og grensar til kantonen St. Gallen. Hinwil hadde 87 669 innbyggarar per 31. desember 2010. Byen Hinwil, som ligg sentralt i distriktet, er hovudstad.
Distriktet består av elleve kommunar. Omframt Hinwil er det Bäretswil, Bubikon, Dürnten, Fieschental, Gossau, Grüningen, Rüti, Seegräben, Wald og Wetzikon.
Judenburg
Judenburg er ein kommune i distriktet Murtal i forbundslandet Steiermark i Austerrike. Kommunen har ei flatevidd på 63,8 km² og i kring 10 000 ibuarar, 8 500 av dei bur i byen Judenburg, 737 meter over havet.
Byen har sitt namn etter jødiske handelsmenn som var aktive her frå 1000-talet. I dag er byen eit industri- og handelssenter for nærområda, med tilhøyrande skulestell.
Langrennaren Alois Stadlober, skirennaren Renate Götschl og skiskyttaren Christoph Sumann er alle frå Judenburg.
Hem kyrkje
Hem kyrkje er ei langkyrkje i Larvik kommune i Vestfold og Telemark. Kyrkja er første gong nemnt i 1392 og soknet i 1388. 600-årsjubileum vart feira i 1992, men kyrkja er av ein type som gjerna vart bygd på 1100- og 1200-talet.
Kyrkja var i privat eige til 1913. Utanfor kyrkjegardsmuren står eit kombinert bårehus og servicebygg frå 1976.
Will the Circle Be Unbroken: Volume Two
Will the Circle Be Unbroken: Volume Two (eller Circle II) er eit studioalbum frå 1989 av Nitty Gritty Dirt Band. Albumet følgjer same konseptet som albumet deira Will the Circle Be Unbroken frå 1972, der fleire kjende countryartistar er gjesteartistar.
Komposisjon
Circle II består stort sett av akustisk, bluegrass med ei besetning som mellom anna omfatta Johnny Cash, Rosanne Cash, Emmylou Harris, Michael Martin Murphey og Ricky Skaggs. Fleire musikarar som deltok på den første innspelinga i 1972 var òg med denne gongen med bluegrassmusikaren Jimmy Martin, banjoist Earl Scruggs, felespelaren Vassar Clements og songaren Roy Acuff, som no var blitt 86 år gammal.
«Mother» Maybelle Carter, som spelte på den første Circle-plata, døydde i 1978, men Randy Scruggs spelte på «Life's Railway to Heaven» med Gibson L5-gitaren hennar.
Andre artistar representerte rock, folk og pop, som Levon Helm frå The Band, John Denver, John Prine, John Hiatt og Bruce Hornsby.
Blant songane dei spelte var mellom andre Bob Dylan-songen «You Ain't Goin' Nowhere», sungen som ein duett av dei tidlegare The Byrds-medlemmane Roger McGuinn og Chris Hillman, som song i lag for første gongen på fleire år.
Andre studiomusikarar på albumet var mellom andre felespelaren Mark O'Connor, resonatorgitaristen Jerry Douglas, banjoisten Béla Fleck, gitaristen Chet Atkins og bassisten Roy Huskey jr., son av bassisten Junior Huskey, som spelte på det første Circle-albumet.
I ein intro til songen «Riding Alone» snakka Emmylou Harris om tankane sine om den avslappa atmosfæren på innspelinga: «For mange år sidan opplevde eg å sitje i ei stove med masse folk og song og spelte, og det var som ei andelege oppleving, det var flott. Og eg bestemde meg for at det eg skulle gjere i livet var å spele musikk. Når ein lagar plater så trur eg me i løpet av åra alle har blitt litt for tekniske, litt for oppteken av at alt skal vere perfekt. Me har mista den stova. Stova har forsvunne ut av musikken, men i dag kjennest det som om me fekk ho tilbake.»
Mottaking
Will the Circle Be Unbroken: Volume Two selde til gullplate iUSA og Canada. Albumet nådde femteplassen på Billboard Top Country Album-lista, og 95. plassen på Billboard 200. Singlane frå albumet var John Denver sin «And So It Goes», «Turn of the Century», «When It's Gone» og «One Step Over the Line».
Albumet vann Grammyprisar i 1990 for beste bluegrass-song (for «The Valley Road» med Bruce Hornsby) og beste countrysong av ein duo eller gruppe med vokal. Det vart òg kåra til årets album av Country Music Association Awards. Ein dokumentarfilm, The Making of Will the Circle Be Unbroken II, kom ut på Cabin Fever Entertainment.
Circle II vart følgd opp i 2002 av Will the Circle Be Unbroken, Volume III, som kom ut i høve 30-årsjubileet til Will the Circle Be Unbroken.
Nenad Maslovar
Nenad Maslovar er ein tidlegare montenegrinsk fotballspelar.
Betatron
Betatronen er ein induksjonsakselerator. Den største betatronen er bygd ved University of Illionis i USA i 1960 og har levert elektron med energi på 350 MeV. Maskinen veg 340 tonn og baneradien til til elektrona er 1,2 meter.
Betatronen vert nytta i kjernefysisk forsking for å studere elektronet og eigenskapane til partikkelen, mellom anna som kjelde til røntgenstråling og vidare bruk av denne. Betatronen er mykje nytta for strålebehandling ved kreftsjukdommar. I Noreg vart den første betatronen installert i 1952 ved Det Norske Radiumhospital i Oslo til strålebehandling av kreft. Betatronar er sidan vorte erstatta av lineærakseleratorar for elektron.
Dataspelet Mario Party
Mario Party er eit selskapsspel utvikla av Hudson Soft og utgjeve av Nintendo til Nintendo 64. Spelet vart utgjeve i desember 1998 i Japan, og i februar og mars året etter i Nord-Amerika og Europa. Det er det første spelet i Mario Party-serien og vart etterfølgt av Mario Party 2 i 1999.
Mario Party har seks spelbare figurar og er presentert som eit tradisjonelt brettspel. Målsettinga i spelet er å samle stjerner innan den fastsette mengda turar, og vinnaren er den figuren med flest stjerner når spelet er over. Stjernene kan kjøpast med myntar, som kan vinnast ved å vere med minispel, som ein speler ein gong på slutten av kvar tur.
I Mario Party krev nokre av minispela at spelarane roterer den analoge stikka på Nintendo 64-kontrollen så fort dei klarer. Det er hevda at nokre spelarar skal ha fått blemmer, brennemerke og kuttskadar på hendene av å rotere den analoge stikka, ved å bruke handflatene i staden for tomlane. Denne bruken av den analoge stikka i minispela vart tona ned i framtidige Mario Party-spel og Nintendo har ikkje gjeve ut det første spelet i serien på nytt gjennom Virtual Console, men hoppa i staden over til Mario Party 2, både på Wii og Wii U.
Luca Giordano
Luca Giordano, kalla Fa Presto, var ein italiensk barokkmålar og raderar av den napolitanske skulen. Han var både fødd og døydde i Napoli.
Liv og gjerning
Giordano var son til ein målar. Tidleg kom han i José de Ribera sin verkstad i heimbyen og arbeidde der i ni år, til sist kunne han på fullkome vis herme den naturalistiske stilen til meisteren sin. Han forlet då heimen og reiste til Roma. Der byrja han i lære hos Pietro da Cortona, ein målar som var den rake motsetninga til Ribera.
Snart hadde han fullt ut tileigna seg den nye måten å måle på, med akademisk strek og milde, glade fargar. Dermed fekk han æra av å assistere meisteren sin med dei oppdrag denne hadde. Faren let han i tre år halde fram studiane hos Pietro da Cortona, men deretter tok han han med seg til Parma og Bologna. Alle stadene let faren sonen kopiere måleria til ulike meistrar, så til sist forsvann kvart eit drag av det personleg særmerkte i Luca Giordano sine bilete. «Fa presto!«» (=skund deg), sa faren; og denne utsegna gjekk over til å verte det ståande tilnamnet som Luca Giordano vart kjend under i kunsthistoria.
Giordano var ein eklektikar som søkte å sameine ideell stil med naturalisme, og som visste å gjengi kva stil det måtte vere. Gjennom den uvanleg kjappe arbeidsmåten sin, utvikla han seg til ein snøggmålar som sløste med form, praktfull koloritt og grenselaus fantasi. Eitt døme på denne heilt sjeldne snøggleiken er det store måleriet Francisco Xavier døyper japanar, som han laga for jesuittane i Napoli. Denne rike komposisjonen utførte han på to dagar utan føregåande utkast.
Mellom dei beste arbeida hans høyrer takmåleri i San Martino i Napoli, og ein grasiøs Galatea i 'Palazzo Pitti'. Dessutan fylte han veldige veggflater med komposisjonar, der han inn i mellom lukkast med det meir flyktige dekorasjonsmåleriet. Men ofte, under strevet etter det formfulle og ideale uttrykket, råka han brått inn i krass naturalisme.
Etter kongen var død i 1702 vende Giordano tilbake til Italia, der han med same iver måla til han døydde i 1705.
Ciprian Marica
Ciprian Andrei Marica er ein rumensk fotballspelar, som spelar for Schalke 04 i tysk Bundesliga, og for det rumenske landslaget.
Marica vart seriemeister i Romania med Dinamo Bucureşti i 2002 og 2004, og i Ukraina med Sjakhtar Donetsk i 2005 og 2006. I 2007 kjøpte Stuttgart han for om lag 8 millionar euro, det meste dei nokon gong hadde betalt for ein spelar.
Verfassungsschutz
Verfassungsschutz (forfatningsvern) kallar Tysklands føderale og statlege tryggingstenester for innanriks politisk overvaking. På grunn av landets føderale struktur, består Verfassungsschutz av både eit føderalt byrå (Bundesamt für Verfassungsschutz) og i stor grad uavhengige enkeltbyråer (kalla Landesämter für Verfassungsschutz) i kvar enkelt delstat. Koordinasjonen mellom dei ulike tenestene og dei 16 delstatsbyråa #seg parallelle arbeid er eit problem som ofte vert diskutert. Ein fusjon til éin føderal teneste har vore foreslegen, men forslaget har stranda på politisk motstand som vert skulda den sterke stillinga til føderalismen i Tyskland.
Oppgåver
Sjølv om Verfassungsschutz brukar alle typar overvåkningsteknologi og infiltrasjon, baserer den for det meste sin informasjon på publikasjonar frå organisasjonane som vert observert. Informasjonen samlast i årlege rapportar, kalla Verfassungsschutzberichten, som er tilgjengeleg for allmennheten; truleg vert gjeve det òg meir detaljerte og løynlege rapportar til regjeringa.
Verfassungsschutz har inga politistyresmakt; når dei får informasjon er dei avhengig av politiet eller statsadvokatane for å forfølgja straffbare tilhøve.
Det er den til kvar og ei tid sitjande regjering (føderalt, eller i den enkelte delstaten) som avgjer kva for organisasjonar som skal overvakast. Dette fører til at partiet Die Linka verta berre overvakt i delstatane der partiet CDU regjerer.
Organisasjonane Verfassungsschutz overvakar fell i fire hovudgrupper:
Nokon av Verfassungsschutz-byråa har òg andre oppgåver, som vern av regjeringsrelatert informasjon, overvåkning av utanlandske løynlege tenester, og av organisert kriminalitet.
Ganei Yohanan
Ganei Yohanan (hebraisk skrift גַּנֵּי יוֹחָנָן) er ein moshav sentralt i Israel. Han ligg i Shephelah nær Rehovot og høyrer til Gezer regionale kommune. I 2006 hadde han eit folketal på 637.
Moshaven vart grunnlagd i 1950 av immigrantar frå Romania, og vart kalla opp etter Yohanan Kreminitsky. Grunnleggjarane fekk seinare med seg immigrantar frå Tripoli i Libanon.
Steve Finnan
Stephen John Finnan, kjend som Steve Finnan, er ein irsk tidlegare fotballspelar frå Limerick. Han var sideback i Liverpool FC-mannskapa som vann meisterligaen 2005 og FA-cupen 2006.
Klubbspel
Finnan fekk i 1995 kontrakt med Birmingham City. Allereie i mars 1996 gjekk turen vidare til Notts County.I november 1998 vart han mot 300 000 pund overført til Fulham FC, ein klubb han bidrog til at i 2001 rykte opp i den engelske toppserien. Etter to gode sesongar i toppserien, flytta han sommaren 2003 til Liverpool FC mot ein overgangssum på fem millionar euro.
I sin fyrste Liverpool-sesong var Finnan plaga av skadar. Vårsesongen 2005 måtte han og Liverpool tole tap i ligacupfinalen mot Chelsea FC. Tre månader seinare var AC Milan motstandar i meisterliga-finalen. På stillinga 0–3 gjekk ein skadd Finnan av bana, men lagkameratane makta utlikne til 3–3 og vinne straffetevlinga. I mai 2006 vann Liverpool og Finnan finalen i FA-cupen på liknande vis. Etter at Liverpool utlikna til 3–3 mot West Ham United i plusstida av ordinær tid, sigra Liverpool i straffetevlinga. Derimot tapte Finnan og Liverpool meisterliga-finalen 2007 mot AC Milan.
2008/9-sesongen var Finnan benkeslitar i spanske Espanyol. Sesongen etter gjorde han teneste i Portsmouth FC. Han spelte sin aller siste kamp då laget tapte FA-cupfinalen 2010 mot Chelsea.
Apanasje
Apanasje (av mellomalderlatin appanare, 'forsyne med brød', frå latin ad, 'til', og panis, 'brød') er titlar, stillingar, gods eller andre verdiar som tilkjem ein kongeleg eller adeleg person.
I Noreg og Sverige er det ei løn som vert ytt til kongen eller eit medlem av kongehuset. Ifylgje § 75 i Den norske grunnlova fastset Stortinget kor mykje som skal betalast i året.
Tradisjonelt i Europa har ein gjeve apanasje til adelege som på grunn av primogeniturregelen ikkje hadde arverett.
Mur
Mur (av norrønt múrr, gjennom gammalengelsk eller gammallågtysk, opphavleg frå latin murus, 'stein') er ein vegg, gjerde eller bygningsdel laga ved å mura, leggja eller støypa stein, murstein eller betong. Det kan også visa til eit visst murt gjerde eller til eit stengsel i overført tyding.
Særkilde murtypar:
Kjende murar:
Bevaringslovene
Bevaringslovene er naturlover som seier at ein storleik har same verdi før og etter ein prosess. Bevaringslovene er viktige prinsipp i fysikk.
Bevaringslover i mekanikk
Bevaringslova for mekanisk energi: Den totale mekaniske energien til ein gjenstand i fritt fall er konstant.
Bevaringslova for rørslemengd: Når resultanten av dei ytra kreftene på eit samansett system er lik null, er den samla rørslemengda konstant for systemet.
Bevaringslover i kjernefysikk
For kjernereaksjonar gjeld desse bevaringslovene:
Energibevaringslova:
Den totale energien er like stor før og etter ein kjernereaksjon.
Bevaring av mengder nukleon:
Det totale mengda nukleon er alltid det same før og etter ein kjernereaksjon.
Bevaring av ladning:
Den totale ladninga blir bevart i ein kjernereaksjon.
Light Years
Light Years er det sjuande studioalbumet av den australske songaren Kylie Minogue. Albumet vart gjeve ut den 25. september 2000 av Parlophone.
Albuminformasjon
Albumet er i stor grad sett på som ein comeback av Kylie, som albumet der ho gjekk tilbake til pop og opp til toppen av hitlistene. Det er òg det første albumet hennar utgjeve på Parlophone. Albumet inneheld ferske dansepop-lydar med element av disco og house. Den første singelen «Spinning Around» vart skriven med den amerikanske songaren Paula Abdul, men vart gjeven til Minogue. Songen var ein fyrsteplass-hit i Australia og Storbritannia.
Hellas under vinter-OL 2022
Den greske troppen bestod av fem idrettsutøvarar: to alpinistar og tre langrennsløparar. Apóstolos Angelís og María Ntánou var flaggberarar for Hellas under opningsseremonien, medan Ioánnis Antoníou var flaggberar under avslutningsseremonien.
Ikkje-statleg organisasjon
Ikkje-statleg organisasjon (frå engelsk non-governmental organization; forkortinga NGO finst òg i norske publikasjonar) er organisasjonar som arbeider parallelt med statlege organ, men som ikkje er underlagt ei statleg styresmakt. Ikkje-statlege organisasjonar kan i mange tilfelle ha ei form for samarbeid eller konsultativ status både hjå nasjonale styresmakter og internasjonale organisasjonar, mellom desse ulike SN-organ, Europarådet og andre organisasjonar.
Light Years
Albuminformasjon
Albumet kom ut 22. september 2000 i Australia og New Zealand, og 25. september i Storbritannia og Europa etter singelen «Spinning Around». Det inneheld eit skjult spor, «Password», som er inkludert på pregap-porsjonen av CD-en i byrjinga av det første sporet. Dei tyske, spanske og japanske versjonane av albumet inneheld den opphavlege franske teksten på «Your Disco Needs You» omsett til dei respektive språka med «Password» som eit skjult spor.
Minogue promoterte albumet med den svært vellukka turnéen On a Night Like This Tour, som vitja Europa og Australia. På grunn av suksessen til albumet og turnéen vart ein spesialversjon utgjeven, som inneheld det opphavlege albumet og ein tilleggs-CD med fleire remiksar. Spesialversjonen til albumet kom ut 5. mars 2001.
Listeplasseringar og sal
I Australia debuterte albumet på andreplassen på ARIA Charts i oktober 2000 og nådde fyrsteplassen tre veker seinare. Det var det fyrste albumet til Minogue som nådde fyrsteplassen i heimlandet hennar. Det vart seinare sertifisert fire gonger platina av Australian Recording Industry Association for sal i overkant av 280 000 eksemplar. Albumet nådde åttandeplassen i New Zealand der det oppheldt seg i fem veker på listene. Det nådde andreplassen på UK Albums Chart i oktober 2000 og vart sertifisert platina av British Phonographic Industry i februar 2001 med sal av 300 000 eksemplar. Albumet vart ein moderat suksess i andre stader og nådde sekstandeplassen i Ungarn, 24. plassen i Finland, 26. plassen i Sverige, 28. plassen i Sveits og 35. plassen i Tyskland.
Singlar
«Spinning Around» var utgjeven i juni 2000 som den første singelen frå albumet. Songen nådde fyrsteplassen i både Australia og Storbritannia. «On a Night Like This» vart utgjeven i september 2000. Singelen nådde fyrsteplassen på dei australske hitlistene og andreplassen på dei britiske hitlistene. Minogue spelte denne songen på Sommar-OL 2000 i Sydney.
«Kids» er ein duett med Robbie Williams og vart utgjeven i oktober 2000. Songen vart skriven av Williams og Guy Chambers, og vart gjeven ut som den tredje singelen frå albumet hennar, og den andre frå albumet Sing When You're Winning av Williams. Songen nådde andreplassen i Storbritannia og femteplassen i Australia. Ein annan versjon av Williams vart inkludert på albumet hans.
«Please Stay» vart utgjeven i desember 2000 og nådde niandeplassen i Storbritannia og femtandeplassen i Australia. Minogue framførte denne songen på det britiske musikkprogrammet Top of the Pops. «Your Disco Needs You» var ein annan song skriven av Robbie Williams og Guy Chambers for albumet. Songen vart ein hit då den vart gjeven ut som singel i Tyskland og Australia.
Bjørn Unneberg
Bjørn Unneberg var ein norsk jurist og politikar frå Stokke i Vestfold. Han representerte Akershus fylke og Senterpartiet på Stortinget i tida 1969–77.
Unneberg var son til ein skulemann. Sjølv utdanna han seg til cand.jur. i 1949. Etter vel eitt år som universitetsstipendiat i slavisk språk og kultur, med base i Praha, jobba han 1951-53 som protokollførar for lagmannsretten i Eidsivating. Sidan var han i to år advokatfullmektig i Oslo, og deretter 1955-63 juridisk konsulent i Widerøes Flyveselskap A/S. Jamsides var han frå 1957 brukar av garden Brudalen i Ullensaker, ein gard han dreiv til 2001. Frå 1963 til -69 var han kontorsjef i Anderson & Skjånes A/S.
Unneberg engasjerte seg i politikken for Senterpartiet. Hausten 1963 var han såleis statssekretær i Samferdsledepartementet i den kortliva Lyng-regjeringa. Han hadde elles plass i Ullensaker formannskap i samfulle tolv år, 1960-71, til dess han hausten 1969 vart vald til stortingsrepresentant frå Akershus fylke. På Stortinget var han medlem i Kommunal- (og miljøvernkomiteen) dei fire fyrste sesjonane, 1969-73. Etter å ha vorte attvald var han 1973-77 formann i Justiskomiteen. Allereie frå 1960-åra arbeidde Unneberg for ei fornying av Senterpartiet, klårast kjem det fram i boka Grønn sosialisme for utkantproletarer. Boka kom ut i 1971 og fremja ein meir populistisk politikk, eit samfunnssyn som vekte interesse under den folkelege striden mot norsk EEC/EF-medlemskap. Som redaktør av 'Senterbevegelsen' sitt idétidsskrift Senit i tiårsperioden 1968-78, og formann i Senterpartiet sitt kommunalutval 1969-77, nådde han vide med bodskapen sin.
Unneberg tok ikkje attval i 1977. Derimot var han medlem i sentralstyret i Senterpartiet i to år til 1979. Frå 1977 til 1997 var han sorenskrivar på Eidsvoll. Under den tida skreiv han biografien «Per Borten: Bonde og statsmann», som kom ut på Cappelens Forlag i 1988.
Såner kyrkje
Såner kyrkje er ei langkyrkje i Vestby kommune i Viken.
Det har vore kyrkje på staden sidan mellomalderen, og mellomalderkyrkja var vigd til Heilag-Olav. Denne kyrkja vart erstatta med ei tømra kyrkja på 1500-talet eller der omkring. Ho vart i si tid avløyst av ei ny kyrkje i 1879 (vigsla 12. mars 1880). Denne kyrkja vart påtent og brann ned til grunnen den 25. mai 1995.
Den nye kyrkja er teikna av Lille Frøen Arkitekter og oppført av Hersleth Entreprenør. Ho har 250 sitjeplassar.
Tasta kyrkje
Tasta kyrkje er ei arbeidskyrkje frå 1977 i Stavanger kommune i Rogaland fylke. Ho har 450 sitjeplassar.
Det er ikkje kyrkjegard ved kyrkja.
Styrvoll kyrkje
Styrvoll kyrkje er ei langkyrkje i Larvik kommune i Vestfold og Telemark. Dateringa er usikker, men åttehundreårsjubileum vart feira i 1975. Skipet og koret er av stein, medan våpenhuset og takryttaren (frå 1870-åra) er av tre.
It's My Life av The Animals
«It's My Life» er ein song skriven av Brill Building-låtskrivarane Roger Atkins og Carl D'Errico. Songen vart opphavleg spelt inn av det britiske rockebandet the Animals, som gav songen ut som singel i oktober 1965.
Songen vart ein hit i fleire land, og har sidan blitt spelt inn av mange andre artistar, som Bruce Springsteen.
Have 'Twangy' Guitar Will Travel
Have 'Twangy' Guitar Will Travel er debutalbumet til gitaristen Duane Eddy. Albumet kom ut i 1958 på Jamie Records og inneheldt fem singlar som alle gjekk inn på hitlista i USA og ei B-side frå ein av singlane.
It's My Life av The Animals
The Animals-versjonen
D'Errico, som skreiv musikken, og Atkins, som skreiv teksten, var profesjonelle låtskrivarar tilknytte Brill Building-miljøet i New York City. «It's My Life» vart skriven spesifikt for The Animals etter at produsent Mickie Most hadde bestilt songar til den nye innspelinga deira. Andre songar som kom samstundes til bandet var «We Gotta Get Out of This Place» og «Don't Bring Me Down».
In My Arms
«In My Arms» er ein song av den australske songaren Kylie Minogue frå det tiande studioalbumet hennar, X (2007). Songen vart skriven av Minogue, Calvin Harris, Richard Stannard, Paul Harris og Julian Peake.
Have 'Twangy' Guitar Will Travel
Bakgrunn
Etter å ha gjeve ut ei rekkje suksessrike singlar, gav Eddy ut det første albumet sitt, Have 'Twangy' Guitar Will Travel  den 9. januar 1958 i ei blanding av tidleg rock & roll, swing, country og blues, og det inneheld fleire coverversjonar i tillegg til originale komposisjonar. Han spelte med bandet sitt, The Rebels, som bestod av Al Casey på rytmegitar, kona hans Corki Casey på rytmegitar, Steve Douglas på saksofon, Buddy Wheeler på bass og både Mike Bermani og Bob Taylor på trommer. I tillegg spelte fleire gjesteartistar som The Sharps (seinare kalla The Rivingtons), som song korvokal. Albumet låg 82 veker inne på Billboard-lista i 1959 og 1960 og nådde femteplassen som det høgaste. Fem singlar kom ut både før og etter albumet, og nådde alle Billboard Hot 100. Eddy gav ut ni album til som nådde albumlista og i alt 26 hitsinglar dei neste fem åra. Eddy og albumet skapte fleire imitatorar som Rock-A-Teens, The Fabulous Wailers, The Frantics, The Fireballs og til slutt The Ventures.
It's My Life av The Animals
The Animals-versjonen
Songen vart driven fram av eit bassgitar-riff av Chas Chandler, i lag med ein ringande elektrisk 12-strengs gitar frå Hilton Valentine.
In My Arms
Utgjeving og listeplasseringar
Songen vart utgjeven som den andre singlen til albumet i Europa i februar 2008, og den tredje singlen i Storbritannia og Australia i mai 2008. I Belgia nådde singelen 33. plassen på Ultratop den 3. februar 2008 i Flandern, og fjortande plassen veka etter. «In My Arms» nådde åttandeplass i Hellas og Tyskland og tiandeplassen i Frankrike, der han vart den største hitten til Minogue sidan «Can't Get You Out of My Head». Singelen nådde Topp 5 i Tsjekkia og Tyrkia, Topp 10 i Slovakia og Sveits, og Topp 20 i Austerrike, Irland, Nederland og Sverige. Singelen nådde 69. plassen på UK Singles Chart, og nådde tiande plassen tre veker seinare. I Australia nådde songen 35. plassen og låg berre to veker på Topp 50.
Musikkvideo
Videoen vart filma i Los Angeles i California, saman med videoen til «Wow». Det finst fem sekvensar. I den første har Minogue kledd i ei raud og kvit drakt med futuristiske solbriller. I den andre syng Minogue i ein mikrofon i eit blått studio. Den tredje scena er med ein tropp dansarar, og i den fjerde scena har Minogue i ein gul kjole og dansar i ein rosa boks. I den siste scena dansar Minogue framfor ei stor vifte i ein Dolce & Gabbana-kjole.
It's My Life av The Animals
The Animals-versjonen
«It's My Life» hadde premiere på det amerikanske fjernsynsshowet Hullabaloo hausten 1965.
Andre versjonar
Andre artistar som har spelt inn eller framført songen er Bruce Springsteen, David Johansen, Alcatrazz og Bon Jovi.
Hinwil
Hinwil er ein kommune i distriktet Hinwil i kantonen Zürich i Sveits. Kommunen har innbyggjarar  og eit areal på. Kommunesenteret ligg 565 meter over havet.
Kommunen ligg i Zürcher Oberland ved fjellet Bachtel. Han består av dei fire landsbyane Hinwil, Ringwil, Wernetshausen og Hadlikon. Grendene Bossikon, Erlosen og Girenbad og kring hundre gardar utgjer resten av kommunen.
Hercynitt
Hercynitt er eit jernhaldig mineral i spinellgruppa. Det er mørk grønt til svart og har den kjemisk formelen FeAl2O4. Nercynitt dannar blandkrystaller med spinell, MgAl2O4 (pleonast eller ceylonitt).
Thomas Dorsey
Thomas Dorsey kan visa til:
Hercynitt
Namnet kjem frå det latinske Silva Hercynia, som er nemninga til romarane på dei skogkledde fjellstrøka nord for Donau. Det noverande Böhmerwald, der mineralet først vart funne, er ein del av dette området.
Klodian Duro
Klodian Duro er ein albansk fotballspelar som har spela for LASK Linz i austerriksk Bundesliga, og for det albanske landslaget.
Duro vart seriemeister i Albania med Tirana i 1999 og 2007 og med Vllaznia i 2001. Han debuterte for A-landslaget i april 2001 i ein kamp mot Tyrkia. Han skåra det første landslagsmålet sitt 16. oktober 2002 mot Russland.
Antônio Benedito da Silva
Antônio Benedito da Silva er ein tidlegare brasiliansk fotballspelar.
Hessitt
Hessitt er eit sølvtellurid-mineral med formel Ag2Te. Det er kalla opp etter Germain Henri Hess (1802–1850).
Det er påvist i små mengder frå fleire norske malmførekomstar.
Hovudavrenningsområde i Sverige
Dette er ei liste over hovudavrenningsområde i Sverige. I Sverige er det totalt definert 119 hovudavrenningsområden,definert som avrenningsområde større enn 200 km² med munning i havet. På det svenske fastlandet er 112 slike, og desse er nummerert frå nord (1 er avrinningsområde for Torneälven). Det er andre (113-116) som drenerer fra Sverige til Noreg. Gotland har to hovudavrenningsområde (117-118) og heile Öland representerer eitt (119). Databasen til SMHI over svenske elvar oppgjev hovudavrenningsområdet for kvar elv.
Look Me in the Heart
«Look Me in the Heart» er ein song av Tina Turner. Han vart skriven av Billy Steinberg og Tom Kelly og produsert av Dan Hartman i 1989 for albumet Foreign Affair. Songen vart gjeven ut som singel i 1990 og nådde 23. plassen på Irish Singles Chart og 31. plassen i Storbritannia. i USA nådde han åttandeplassen på Adult Contemporary-lista. Singelen vart gjeven ut i mange forskjellige format, inkludert eit konsertopptak av Private Dancer-songen «Steel Claw», miksar av «Look Me in the Heart» og ein «Tina Turner Montage Mix» frå 1987, som var ein ni minuttar lang megamix med songar frå Private Dancer og Break Every Rule.
Lobnja
Lobnja (russisk Ло́бня) er ein by i Moskva oblast i Russland med om lag 65 000 innbyggjarar. Han ligg rundt 27 km nord for Moskva.
Lobnja vart grunnlagt i 1902 og fekk bystatus i 1961.
Området er rikt på arkitektoniske monument, som det nygotiske godset Marfino (ni kilometer nordaust for byen), som vart bygt av feltmarskalk Pjotr Saltykov på 1770-talet og omfattande modernisert av grev Panin 1837–1839. Palasset er i gotisk stil, meint å minne om ei mellomalderborg. Trapper knyt det til ei brygge av kvit stein nede ved elva, dekorert med statuar av griffar. Vest for palasset står ei barokkkyrkje (1701–1707). Det er òg ei gotisk bru, stalar og to parkar i engelsk stil.
Innan to kilometer frå Marfino ligg godset Nikolskoje-Prozorovskoje, som inneheld eit nybarokt herskapshus av feltmarskalk Prozorovskij og ei nyklassisistisk kyrkje bygt på 1770-talet. Like ved ligg Rozjdestveno-Suvorovo, der den femkupla Jomfrufødselskyrkja vart byet av Barjatinskij-fyrstane rundt 1700.
Den eldste bygningen i området er Treeiningskyrkja i Tsjasjnikovo (fire kilometer frå Lobnja). Den elegante italienske dekoren hennar, som minnar om katedralen i Tsjudovklosteret, daterer kyrkja til tidleg på 1500-talet, då italienske arkitektar som Aloisio den nye var aktive i Russland. Kyrkja vart først dokumentert i 1585, då Tsjasjnikovo var eigd av Nikita Romanov, bestefaren til tsar Mikael I. På slutten av 1600-talet var godset eigd av Lev Narysjkin, onkel til Peter den store på morsida, som la til eit klokketårn og oppdaterte kyrkjedekoren til å samsvare med sin eigen Narysjkin-barokke smak.
Andre kjende landsbyar nær Lobnja er Zjostovo (sju kilometer mot nordaust) og Fedoskino (ti kilometer mot aust), kjent for sin tradisjonelle folkekunst, med respektive Zjostovo-måleri og Fedoskino-miniatyrar. Landsbyen Krasnaja Poljana, som no ligg i Lobnja, var staden der den tyske hæren kom nærast Moskva i 1941.
Bevatron
Bevatron er ein protonsynkotron på 6,4 GeV i Berkeley i California. Han vart teken i bruk i 1954, og var den gong den største partikkelakseleratoren i verda. Han var den første akseleratoren som hadde høg nok energi til å produsere antiproton. Forstavinga beva er danna av billion med amerikansk tyding 109, altså giga. Akseleratoren vart i 1970-åra ombygd og samankopla med akseleratoren SuperHILAC til ein tungione-akselerator og kalla Bevalac. Denne vart i 1982 nytta til å akselerere uranion til ein energi på 1 GeV per nukleon eller 238 GeV per ion, ein rekord ved akselerasjon av tunge ion. Bevatron/Bevalac vart nedlagd i 1993.
Tungionekollisjonar ved høge energiar er sidan studerte ved akseleratorane AGS og RHIC ved Brookhaven National Laboratory og SPS og LHC ved CERN.
Fylkesveg 261 i Oppland
Fylkesveg 261 i Oppland går mellom Hådem i Nord-Aurdal kommune og Hålimo i Vang kommune. Vegen går på vestsida av Strondafjorden og Slidrefjorden og er 36,3 km lang.
Grønkål
Grønkål (Brassica oleracea var. sabellica), òg kalla prydkål, bladkål eller kruskål, er ei gruppe av arten kål som har mørkegrøne eller blågrøne, krusete blad på utstrekte stenglar. Grønkål er rikt på både jern, C-vitamin, A-vitamin og lutein.
Grønkål er vinterherdig og kan stå ute i snøen og haustast etter behov. Smaken kan bli mildare om planten blir utsett for frost, fordi lengre karbohydrat då blir omdanna til sukker.
Bruk
Grønkål kan brukast rå i salat eller i smoothie. Han kan også varmebehandlast på ulike vis, som damping, koking og steiking. Kålet kan til dømes brukast i suppe, stuing, omelett og wokrettar. Kålblada kan også lagast om til chips.
Grønkål er vanleg brukt som dekorasjon på julebord i heile Sverige. I sørlege Halland (og i nordvestre Skåne) er han endå viktigare ettersom han er hovudingrediensen i juleretten långkål.
Neumer
Neumer er ein type stenografiske teikn som antyda korleis melodiane skulle syngjast. Det er vassrette linjer med markeringar. Gregoriansk musikk vart etter kvart skriven med neumer.
Distriktet Pfäffikon
Distriktet Pfäffikon er eit av dei tolv distrikta i den tysktalande kantonen Zürich i Sveits. Distriktet ligg aust i kantonen, og grensar til Thurgau og, så vidt, til kantonen St. Gallen. Pfäffikon har ei flatevidd på 163,6 km² og 55 718 innbyggarar per 31. desember 2010. Byen Pfäffikon er hovudstad i distriktet.
Distriktet Pfäffikon består av tolv kommunar. Omframt Pfäffikon er det Bauma, Fehraltorf, Hittnau, Illnau-Effretikon, Kyburg, Lindau, Russikon, Sternenberg, Weisslingen, Wila og Wildberg.
Márcio Rodrigues
Márcio Rodrigues er ein tidlegare brasiliansk fotballspelar.
Malayarkipelet
Nemninga «Malaysia» kom i bruk på 1800-talet. Namnet blei lagt fram av den franske utforskaren Jules Dumont d'Urville, som i eit føredrag i Société de Géographie i Paris i 1831 føreslo å dela Oseania inn i fire delar: Polynesia, Mikronesia, Melanesia og Malaysia, det vil seia øyane vest for Ny-Guinea. med til Malaysia rekna ein Sundaøyane, med dei store Sundaøyene Java, Borneo, Sumatra og Sulawesi, Dei små Sundaøyane frå Bali til Timor og Molukkane og Filippinane. Seinare er også Malayahalvøya teken med, ettersom ein rekna område der det budde malayisktalande folk, i området mellom Bak-India, Ny-Guinea og Australia, med til Malaysia.
Namnet Malaysia blei i 1963 teke i bruk av forbundsstaten Malaysia, som bestod av område på Malayahalvøya og Borneo.
Fylkesveg 262 i Oppland
Fylkesveg 262 i Oppland går mellom Mønin og Vesterbø i Nord-Aurdal kommune. Vegen er 5,0 km lang.
This Is My Life
This Is My Life kan visa til:
Militærattaché
Ein militærattaché er ein offiser, som regel med graden oberst, som er knytt til ein ambassade eller ein internasjonal organisasjon (t.d. NATO) og som har diplomatstatus. Militærattaché er ei fagleg stilling med ansvar for militære spørsmål. Funksjonen som militærattaché oppstod som fast ordning tidleg på 1900-talet. Personane som har denne funksjonen vert rekrutterte frå militærvesenet i sitt eige land og er dermed som oftast ikkje yrkesdiplomatar. Ofte går dei tilbake til militære stillingar i heimlandet sitt utan diplomatisk status etter å ha vore militærattaché.
Norske forsvarsattachear
Noreg har forsvarsattachear ved tolv militære misjonar i utlandet.
Mensur Mujdža
Mensur Mujdža er ein kroatisk fotballspelar med bakgrunn frå Bosnia-Hercegovina. Han har spela for Freiburg i tysk Bundesliga, og for det bosniske landslaget.
Mujdža begynte fotballkarrieren sin hjå NK Zagreb i heimbyen, før han gjekk til Freiburg i 2009. Han spelte U21-landskampar for Kroatia. 6. mai 2010 kunngjorde han at han ville spela på A-landslagsnivå for Bosnia-Hercegovina. Han debuterte for A-landslaget 10. august 2010 i ein privatlandskamp mot Qatar.
Animalization
Animalization er det fjerde albumet til den britiske R&B-gruppa The Animals som dei gav ut i USA i 1966. Innhaldet er noko av det same ein finn på den britiske utgåva av Animalisms. Albumet nådde 20. plass på den amerikanske albumlista, og inneheldt tre singlar som nådde Topp 40 i USA.
Det var i denne perioden at trommeslagaren John Steel forlet gruppa og vart erstta av Barry Jenkins, som tidlegare hadde spelt i The Nashville Teens. Begge trommeslagarane er på omslaget.
Thomas A. Dorsey
Thomas Andrew Dorsey var ein amerikansk musikar, komponist og forkynnar som hadde stor innverknad på utviklinga av tidleg blues og gospelmusikk på 1900-talet. Han skreiv over 3000 songar, ein tredjedel av dei gospelsongar, mellom anna «Take My Hand, Precious Lord» og «Peace in the Valley». Innspelingar av desse har selt millionar av eksemplar både innan gospel- og sekulære samanhengar.
Liv og virke
Dorsey var fødd på landsbygda i i Georgia. Han voks opp i ein religiøs familie, men fekk det meste av den musikalske erfaringa si gjennom å spela i såkalla barrelhouses (juke joints) og på festar i Atlanta. Han flytta til Chicago og blei ein dugande komponist og arrangør av jazz og vaudevillemusikk nett på den tida då blues var i ferd med å bli populært. Dorsey blei kjend som akkompagnatør for Ma Rainey på turné under namnet «Georgia Tom», og hadde suksess med innspelingar med gitaristen Tampa Red.
Etter ei åndeleg vekking byrja Dorsey å fokusera på å skriva og arrangera religiøs musikk. Bortsett frå teksten så han ikkje nokon eigentleg skilnad mellom blues og kyrkjemusikk, og så på songar som eit supplement til talte preiker. Dorsey var musikalsk leiar ved Pilgrim Baptist Church i Chicago i 50 år, og innførte musikalsk improvisasjon og personleg deltaking som klapping, tramping og roping i kyrkja på ei tid då dette vanlegvis var rekna som dårleg og forkasteleg oppførsel. I 1932 var han med på å skipa National Convention of Gospel Choirs and Choruses, ein organisasjon laga for å trena musikarar og songarar frå heile USA. Den fyrste generasjonen kjende gospelsongarar frå 1900-talet arbeidde med eller blei lærte opp av Dorsey, mellom anna Sallie Martin, Mahalia Jackson, Roberta Martin og James Cleveland.
Forfattaren Anthony Heilbut sa om påverknaden til Dorseyat han "combined the good news of gospel with the bad news of blues". Dorsey er blitt kalla «far til gospelmusikken» og ofte gjeven æra for å ha skapt han, men kan rettare seiast å ha gjeve opphav til ei rørsle som gjorde gospel-blues utbreidd i afroamerikanske kyrkjer i USA, og vidare påverka  amerikansk musikk og delar av samfunnet elles.
Chicagoblues
Chicagoblues eller Chicago blues er ei form for bluesmusikk frå Chicago i Illinois. Chicagoblues er ein elektrisk bluesstil innan urban blues. Urban blues utvikla seg frå klassisk blues etter flukta frå Sørstatane, der afroamerikanarar frå Sørstatane både frivillig og under tvang flytta til industribyane i nord, som Chicago. Muddy Waters var ein av dei som flytta, og som så mange andre flytta han frå Florida for å unngå dei strenge Jim Crow-lovene i sør. Bruce Iglauer, som skipa Alligator Records, sa at «Chicagoblues er musikken frå industribyen, og har ei industrikjensle ved seg.» Bluessongaren og gitaristen Kevin Moore såg endringa i bluesen og sa at «Du må gje det nytt liv, nytt blod, mye perspektiv. Du kan ikkje berre snakke om muldyr og arbeid på elvebardane.» Chicago blues var kraftig påverka av bluesmusikarane frå Mississippi som reiste til Chicago tidleg i 1940-åra. Utviklinga av blues, fram til Chicago blues, følgjer mønsteret frå country blues til by-blues til urban blues. Chicago blues er basert på lyden av elektrisk gitar og munnspel, der munnspelet vert spelt gjennom eit PA-system eller ein gitarforsterkar.
Historie
Urban blues byrja i Chicago og St. Louis, då deltidsmusikarar spelte som gatemusikarar, på festar og andre hendingar i dei svarte miljøa.
Henrik Leirvik
Henrik Leirvik er ein norsk forfattar frå Stryn.
Chicagoblues
Historie
Det som dreiv bluesmusikken ut internasjonalt var marknadsføringa til plateselskap som Paramount Records, RCA Victor og Columbia Records. Gjennom slike plateselskap vart Chicago blues ei kommersiell verksemd. Den nye musikkstilen nådde etter kvart Europa og Storbritannia. I 1960-åra var unge britiske musikarar sterkt påverka av Chicago blues og utvikla britisk blues.
Kjende musikarar
Kjende Chicago blues-musikarar er mellom andre songarar og låtskrivarar som Muddy Waters, Howlin' Wolf, Willie Dixon, Earl Hooker, Slim Harpo og Koko Taylor; gitaristar som Freddie King, Otis Rush, Jimmy Nick, Luther Allison, Magic Sam, Magic Slim, Linsey Alexander, Syl Johnson, Jimmy Rogers, Buddy Guy, Robert Lockwood jr., Bo Diddley, Mike Bloomfield, Mike Wheeler, Homesick James, Johnny Shines, Johnny Young, Floyd Jones, Eddy Clearwater, Mighty Joe Young, Phil Guy, Lil' Ed Williams, J.B. Hutto og Elmore James; munnspelspelarar som Big Walter Horton, Little Walter, Billy Boy Arnold, Charlie Musselwhite, Paul Butterfield, Junior Wells, Corky Siegel, Billy Branch, James Cotton, Jimmy Reed, Sugar Blue og Sonny Terry; klaverspelarar som Otis Spann, Lafayette Leake, Blind John Davis og Erwin Helfer.
Runcorn
Runcorn er ein industriby i distriktet Halton i Cheshire i England I 2009 vart folketalet estimert til 61 500. Byen ligg på sørsida av elva Mersey der estuaret smalnar til og dannar Runcorn Gap. Like på andre sida av Mersey ligg byen Widnes. 12 km oppover elva mot nordaust ligg Warrington og 26 km mot vest ligg byen Liverpool.
Runcorn jernbanestasjon ligg på ei grein av West Coast Main Line. Han har faste samband til London, Liverpool og Birmingham. Vegen A533 går gjennom byen og kryssar Runcorn Gap over Silver Jubilee Bridge, den siste bruovergangen over Mersey før munningen hennar. Manchester Ship Canal går mellom byen og Mersey og Bridgewater Canal passerer gjennom eine enden av byen.
Runcorn vart grunnlagd av Ethelfleda i år 915 som ein festning til vern mot vikingar der elva Mersey smalna til. Under normannarstyret høyrde Runcorn til baroniet Halton. I 1115 vart det skipa eit augustinarkloster på staden.
Runcorn var ein liten, isolert landsby fram til den industrielle revolusjonen. Det var ein kurstad seint på 1700- og tidleg på 1800-talet. Mot slutten av 1700-talet byrja det å utvikle seg ei hamn på sørsida av Mersey. På 1800-talet vart det utvikla industriar innan såpe og alkalisk stoff, steinbrot, skipsbygging, ingeniørvitskap og garveri. Tidleg på 1900-talet var hovudnæringane kjemikaliar og garving. Den opphavlege landsbyen har vokse og innlemma andre landsbyar. Ein ny by vart bygd aust for den eksisterande byen i 1960- og 1970-åra og fleire bustadområde er oppretta.
Kjelder
Fotnotar
Bibliografi
Svarstad kyrkje
Svarstad kyrkje er ei langkyrkje i Svarstad, Larvik kommune i Vestfold og Telemark. Kyrkja vart innvigd i 1657, men sakristiet og våpenhuset er frå ei ombygging i 1866–67.
Det har vore kyrkje på Svarstad sidan mellomalderen, og dette har vore hovudkyrkja i Lardal, i det minste etter reformasjonen.
Det er kyrkjegard ved kyrkja. Nokre hundre meter lengre søraust er prestegarden.
Långkål
Långkål, eller berre grønkål, er ein vanleg rett på julebord i Halland, Småland, nordvestre Skåne og dessutan Jylland, der han er kjend som grønlangkål. Han blir eten som tilbehøyr til skinke og pølse, og består av grønkål som er kokt, ofte men ikkje alltid i avkoket frå skinka, smørsteikt i panne og sidan kokt saman med krem. Retten blir deretter smakt til med ulike tilsetningsmiddel som pepar, salt, sukker og sirup. Som med mange andre tradisjonsrettar kan lista med ingrediensar variera mykje etter kven som lagar retten.
Varden kyrkje
Varden kyrkje er ei arbeidskyrkje i Stavanger kommune i Rogaland fylke. Ho vart innvigd i 1967 og utvida i 1985. Kyrkja har 430 sitjeplassar.
Altartavla har form av ein seks meter lang biletvev laga av Else Marie Jakobsen.
Det er ikkje kyrkjegard ved kyrkja.